Datum: 21. 4. 2022

Spoštovani,

objavljamo odgovore na vprašanja gospodarskih subjektov za javno naročilo št. **LPP-41/22** **Nakup nadomestnih delov,** ki so bila posredovana naročniku preko Portala javnih naročil. Poleg tega naročnik tudi spreminja razpisno dokumentacijo.

VPRAŠANJE:

V razpisu pod sklopom 24 - filtri, 25 pozicija 001 835 71 74 ni znana kataloška številka.

ODGOVOR:

Pravilna kataloška številka navedenega nadomestnega dela je 001 835 71 47. Naročnik na Portalu javnih naročil in na svoji spletni strani objavlja spremenjen ponudbeni predračun v skladu z navedeno spremembo. Ponudniki morajo oddati ponudbo na spremenjenem ponudbenem predračunu z dne 21. 4. 2022.

VPRAŠANJE:

SKLOP 28: LEŽAJI IN OLJNA TESNILA

Sodeč po kataloških številkah ste do sedaj uporabljali ležaje višjega cenovnega razreda kot sta npr. FAG in SKF. Glede na to, da ni nikjer navedeno kakšno kvaliteto ležaja si želite, zna priti do velikih odstopanj v ceni. Lahko prosim samo opredelite, če želite proizvajalca višjega ali nižjega cenovnega razreda?

ODGOVOR:

Naročnik želi proizvajalca višjega cenovnega razreda, skladno z opredelitvijo posameznega nadomestnega dela v ponudbenem predračunu.

VPRAŠANJE:

Spoštovani, spodnje kataloške številke niso poznane - prosimo za preverbo in objavo pravih kataloških številk:
pozicija kataloška

252 6.148

112 501.325.886

365 Q891901825850

432 7.511

586 002 997 38 71

749 002 997 65 47

758 7.603.012.102

779 015 997 48 45

782 7.603.008.109

783 Q8319128168

880 594

883 411

884 413

891 N0004722047000

952 270

954 4.050

966 000 990 59 99

1004 1.674

ODGOVOR:

Večina kataloških ni takih, kot so navedene v ponudbenem predračunu. Prosimo, navedite kataloške številke v celoti, katere ne ustrezajo in številko sklopa na katere se nanašajo kataloške številke (v primeru, da gre za kataloške številke iz različnih sklopov predmeta javnega naročila.

VPRAŠANJE:

Pozdravljeni, Vezano na odgovor, ki se tiče zakljenjenega ponudbenega predračuna se načeloma strinjam, da je le ta zaklenjen za namen oddaje ponudbe vendar pa prosim, da nam vseeno pomagate z bazo artiklov iz vašega razpisa.

Ker so nekateri sklopi zelo veliki in imajo lahko tudi čež tišoč postavk, si ne predstavljamo, da bomo v današnjem času ročno pretipkavali kataloške artiklov kar je potrebno za obdelavo in prirpavo ponudbe, tudi copy - paste ni možen v drugo datoteko. To pomeni veliko potrebnega časa kot tudi veliko možnost napak pri oddaji ponudbe.

Zato predlagam, da vzporedno objavite dodatno xls datoteko z vsebino stolpec Poz. Št. Identa, Kataloška številka in Okvirna količina, to so stolpci od A do G ponudbenega predračuna.

Ta datoteka je namenjena samo obdelavi podatko na strani ponudnikov in se ne uporablja za oddajo ponudbe.

Za pomoč se vam v naprej zahvaljujem.

ODGOVOR:

Objava dodatne datoteke bi lahko predstavljala podvajanje podatkov in morebitne neskladnosti s ponudbenim predračun, predvsem pri morebitnih spremembah ponudbenega predračuna, zato naročnik

na Portalu javnih naročil in na svoji spletni strani objavlja spremenjen ponudbeni predračun z odklenjenimi celicami. Ponudniki besedila naročnika, navedenega v posamezni postavki ponudbenega predračuna ne smejo spreminjati ali kako drugače dopolnjevati. V kolikor bo ponudnik kakorkoli popravljal, spreminjal ali dopolnjeval podatke, ki jih je v posamezni postavki ponudbenega predračuna navedel naročnik, bo naročnik tako ponudbo izločil iz nadaljnjega ocenjevanja, kot nedopustno.

SPREMEMBA RAZPISNE DOKUMENTACIJE:

Naročnik spreminja razpisno dokumentacijo na način, da na Portalu javnih naročil in na svoji spletni strani objavlja spremenjen ponudbeni predračun za Sklop št. 30: AKUMULATORJI. Spremembe so razvidne iz spremenjenega ponudbenega predračuna z dne z dne 21. 4. 2022, na katerem morajo ponudniki oddati svojo ponudbo.

SPREMEMBA RAZPISNE DOKUMENTACIJE:

Naročnik spreminja razpisno dokumentacijo na način, da spreminja besedilo 4. člena osnutka okvirnega sporazuma na način, da se doda nov (četrti) odstavek navedenega člena osnutka okvirnega sporazuma, ki se glasi:

»Povišanje cen iz ponudbenega predračuna se lahko, v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04 in nadaljnji), prvič izvede:

* po preteku 1 (enega) leta od sklenitve okvirnega sporazuma in
* ko kumulativno povečanje indeksa cen industrijskih proizvodov, po podatkih Statističnega urada RS, preseže štiri odstotke (4 %) vrednosti, šteto od preteka 1 (enega) leta od sklenitve okvirnega sporazuma.

Povišanje cen lahko znaša največ osemdeset odstotkov (80 %) povečanja navedenega indeksa cen. Nadaljnja povišanja cen se lahko izvedejo, ko kumulativno povečanje indeksa cen industrijskih proizvodov, po podatkih Statističnega urada RS, ponovno preseže štiri odstotke (4 %) vrednosti od zadnjega povišanja cen.

Prodajalec mora pred uveljavljanjem spremembe cen, predložiti kupcu zahtevek za spremembo cen z dokazili o upravičenosti predlagane spremembe. Kupec se mora s spremembo cen strinjati, kar bo potrdil s pisnim soglasjem ter s sklenitvijo aneksa k okvirnemu sporazumu.

V primeru znižanja dogovorjenega indeksa cen, se določila tega člena smiselno uporabljajo tudi za znižanje cen iz ponudbenega predračuna prodajalca.«

Drugi odstavek 4. člena osnutka okvirnega sporazuma se spremeni na način, da se na koncu stavka črta pika, ki se nadomesti z vejico, za katero se doda naslednje besedilo: »in pod pogoji in na način, navedenimi v četrtem (4) odstavku tega člena«.

Naročnik bo navedeno spremembo upošteval pri pripravi in sklepanju okvirni sporazumov z izbranimi ponudniki za posamezni sklop predmeta javnega naročila.

Spremenjen ponudbeni predračun se nanaša odgovore na vprašanja in spremembo razpisne dokumentacije z dne 21. 4. 2022. Za ostale sklope predmeta javnega naročila ostanejo ponudbeni predračunu nespremenjeni. Ponudniki morajo oddati ponudbo za navedene sklope na spremenjenem ponudbenem z dne 21. 4. 2022. V nasprotnem primeru bo naročnik tako ponudbo izločil iz nadaljnjega ocenjevanja, kot nedopustno.

Lepo pozdravljeni!

JAVNI HOLDING Ljubljana, d.o.o.

Sektor za javna naročila